**Ilenuţa de la Piatră**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilenuţo de la Piatră

Cu percica retezată,

Ce-ai fermecat lumea toată,

Vin’ să te sărut o dată,

Să mă farmeci şi pe mine

Ca să mă iubesc cu tine.

De ţi-e bărbatul urât,

Ia ţărnă de la mormânt

Şi-i presară-n aşternut

Să se scoale surd şi mut.

Şi-i dă-n mână o vărguţă

Să se apere de mâţă.

Sărmanul bărbatul prost!

Bun odor la casă-a fost!

Orice vede el nu crede,

Orice crede el nu vede!